د براک اوباما د صدارت وړمبی دور او راتلونکی وخت، یوه جائزه 
د براک اوباما د صدارت په وړمبي دور کې د امریکې او پاکستان تعلقات د زیر او بم ښکار وو. د اوسامه بن لادن د وژل کیدو او د پاکستان په مومندو کې د پاکستاني پوځ په سرحدي پوسټ باندې د نیټو خونړي برید په نتیجه کې د واشنگټن او اسلام آباد تعلقات په خصوصي توگه په پوځي کچه د تاؤ تریخوالي سره مخ شول
د کال ٢٠٠٨ م په انتخاباتو کې براک اوباما د امریکې ۴۴ م او د وړمبي افریقائي امریکني په حېث صدر ووټاکلی شو، او د هیواد خراب اقتصادي صورتحال، افغانستان او عراق کې جنگونه يي د پخواني صدر جارج بش نه وراثت کې ترلاسه کړل. د گل په ورځ د کانگرس د ودانۍ په لمن کې په یوه خصوصي دستوره کې براک اوباما د نورو څلورو کالو د پاره د امریکې صدر په توگه سوگند پورته کوي. د کانگرس ودانۍ په مخته په نیشنل مال یا هاغه پراخه میدان چې د امریکې تاریخ، جنگونو او تاریخي اتلانو یادگارونه پکې موجود دي په لکونو خلک به د براک اوباما د سوگند پورته کولو دستورې په موقع موجود وي. د دستورې نندارچیانو کې زیاتره افریقائي امریکنیان او د ځواکون کول خلک دي. خپل وړمبي دور کې افغانستان او عراق کې د جنگونو ترسنگ براک اوباما د اسلامي نړۍ سره ملگرتیا نوره مظبوطولو د پاره د خصوصي گامونو اخستلو اعلان ووکړو او په دي لړ کې يي د مصر په الاظهر اسلامي یونیورسټۍ کې يي خصوصي وینا ووکړه. منځني ختیز کې سیاسي اړی گړی، د فلسطینیانو او اسرائیل په منځ کې تاؤتریخوالی، د ایران ایټمي مسله او پاکستان سره تعلقات د براک اوباما د وړمبي دور د خارجه تگ لارې یا پالیسۍ په اهمو ټکو کې شامل وو. د ترهگرۍ خلاف جنگ کې د براک اوباما د صدارت د وړمبي دور ترټولو اهمه کامیابي د پاکستان ایبټ آباد ښار کې د القاعده مفرور مشر اوسامه بن لادن د امریکائي ځواکونو د لاسه وژل کیدل دي. په شخصي توگه دبراک باما د وړمبي دور کامیابي هغه ته د امن نوبل انعام ورکیدل هم وو چې ناقدینو پې ویل جنگونو کې ښکیل صدر ته دا انعام نه وو ورکیدل پکار. د براک اوباما د صدارت په وړمبي دور کې د امریکې او پاکستان تعلقات د زیر او بم ښکار وو. د اوسامه بن لادن د وژل کیدو او د پاکستان په مومندو کې د پاکستاني پوځ په سرحدي پوسټ باندې د نیټو خونړي برید په نتیجه کې د واشنگټن او اسلام آباد تعلقات په خصوصي توگه په پوځي کچه د تاؤ تریخوالي سره مخ شول. براک اوباما عراق نه امریکائي ځواکونه ستانه کړل، افغانستان کې يي جنگ د ختمولو اعلان ووکړو او د کال ٢٠١۴ پورې به افغانستان نه د امریکې جنگي دستي بیرته راویتسل ‍شي. خو د خارجه پالیسۍ سره سره د هیواد دننه د وړمبي دور یوشمیر کارونه براک اوباما د پاره سر ته رسول لا پاتې دي چې پکې د هیواد اقتصادي کړکیچ تر ټولو اهم کار گڼلی کیږي.